CLASSIS I. PYREXIAE. 



Post horrorem pulsus frequens, calor major, plures functiones 

 laesae, viribus praesertim artuum imminutis.* 



SYNONYMA. Morbi febriles Auctorum. 



ORDO I. FEBRES. 



Praegressis languore, lassitudine, et aliis debilitatis signis, 

 pyrexia, sine morbo local! primario. 



Febres Auctorum, Sauv. cl. ii. Vog. cl. i. Sag. cl. xii. 

 Morbi febriles critici Lin. cl. ii. 



SECT. I. INTERMITTENTES. 



Febres, miasmate paludum ortae, paroxysmis pluribus, apy- 

 rexia, saltern remissione evidente interposita, cum exacer- 

 batione notabili, et plerumque cum horrore redeuntibus, 

 constautes : Paroxysmo quovis die unico tantum.t 



* Quod hie, et pluribus quae sequuntur locis, nobis forsitan vitio verti possit, quo- 

 dammodo hie obiter excusare liceat. Ita, dici potest, pyrexias aliquando videri, quas 

 nullus praecesserat horror, et pyrexias in quibus neque pulsus frequentior, neque calor 

 major, quam in sanis esse solet ; characterem ideo datum neque verum, neque ubique 

 adhibendum. Istiusmodi pyrexias, rarissime licet, aliquando videri negare nolo ; sed, in 

 characteribus classium, ad species dignoscendas adhibendis, ut singulae classis notae in 

 unaquaque specie conspiciantur, haud necessarium videtur, et sufficit, si earum plerae- 

 que in specie quavis adsint. 



Character idoneus quisque, plurium notarum sive symptomatum concursum notare 

 debet, et male quidem cum veteribus Vogelius calorem auctum solum, et recentiores Syl- 

 vius et Cel. Boerhaavius pulsuum velocitatem solam, pro charactere pyrexiae, sive febris 

 ut vocant, posuerunt. Certe, qui dicunt febrem adesse, etsi pulsus nihilo naturali fre- 

 quentior sit, ex aliis quam velocitate pulsuum signis febrem adesse judicant ; quod 

 etiam plurium symptomatum notationem, in quovis charactere necessariam esse, os- 

 tendit. 



Porro, hie obi ter observari velim, pulsuum velocitatem solam, pyrexiam vel febrem 

 adesse nequaquam semper indicare ; cum a causis externis plurimis pulsus fit naturali 

 velocior, sine morbo, sive quavis functionum laesione. Hisce de pyrexiae charactere 

 quaestionibus, in charactere a nobis hie dato, quantum potuimus, prospectum est. Sed, 

 in aliis classium et ordinum characteribus acko felicem eese vix licet ; et in characteri- 

 bus plerisque, si ad species plerasque character recte adhiberi possit, paucas excep- 

 tiones non moror. Utilem plerumque fuisse mihi sufficit, ubique perfectum fore non 

 spero. 



t Qui perpenderit quae de febribus Remittentibus, quae videntur continuae, a Contin- 

 uis, strictius dictis distinguendis, mox dicenda sunt, facile videbit quamobrem, turn 

 intermittentium turn contmuarum characterem aiitea datum, hie mutare necessariuin 

 habui. 



